《故吏部郎中赠给事中韦公挽歌二首》
唐代·李嘉祐

神理今何在，斯人竟若斯。颜渊徒有德，伯道且无儿。

白发今非老，青云数有奇。谁言夕郎拜，翻向夜台悲。

社里东城接，松阡北地开。闻笳春色惨，执绋故人哀。

终日南山对，何时渭水回。仁兄与恩旧，相望泣泉台。

作者简介：李嘉祐，字从一，生卒年俱不可考，赵州（今河北省赵县）人。天宝七年（748）进士，授秘书正字。